Eva Siracká

MUDr. Eva Siracká, DrSc. (rod. Veselá; * 1. máj 1926, Uherské Hradiště – † 21. február 2023) bola slovenská lekárka, prezidentka organizácie Liga proti rakovine.

 Životopis 
Eva Siracká sa narodila v Uherskom Hradišti, no už od detstva žila na Slovensku. Po štúdiu na vysokej škole pracovala v Onkologickom ústave v Bratislave. Bola prvou ženou na Slovensku, ktorá sa venovala tomuto odboru. V roku 1969 získala polročné štipendium na Karolinska Institutet v Štokholme. Neskôr sa začala venovať klinicky orientovanému výskumu v Ústave experimentálnej onkológie SAV až do roku 1991. Počas svojej práce navštívila aj zahraničné pracoviská a jeden rok pracovala v Berlíne. V roku 1990 založila v Bratislave Ligu proti rakovine.

 Vzdelanie 
Študovala na Lekárskej fakulte Univerzity Komenského v Bratislave v rokoch 19451951.Eva Mária Veselá. In: 

 Ocenenia 
 1983 Národná cena za prácu venovanú rádiologickému výskumu.
 1998  Krištáľové krídlo ocenenie v kategórii Medicína a veda
 2000 Rad Ľudovíta Štúra III. triedy za dlhoročnú odbornú a vedecko-výskumnú činnosť v onkológii so zameraním na rádioterapiu, a za hlavný prínos pri vzniku Ligy proti rakovine a jej aktivity
 2006 Pribinov kríž I. triedy, za významné zásluhy a rozvoj SR v oblasti zdravotníctva
 2014 Služba skautingu I. stupeň

 Referencie 

 Externé odkazy 
 Osobnosti.sk 
 Zakladateľka LPR – Eva Siracká

Kategória:Osobnosti z Uherského Hradišťa
Kategória:Slovenskí lekári
Kategória:Slovenskí skauti
Kategória:Laureáti Pribinovho kríža I. triedy
Kategória:Držitelia Radu Ľudovíta Štúra III. triedy
Kategória:Absolventi Lekárskej fakulty Univerzity Komenského v Bratislave